Twee vas na huisbraak by sanger se huis | Maroela Media
Lira met een van haar SAMA-beeldjies. Foto: Facebook
Lt.kol. Katlego Mogale, woordvoerder van die polisie, sê ŉ 24-jarige man is met gesteelde items in sy besit gevind by ŉ huis naby Molapo se huis. “Die tweede verdagte is 26 jaar oud en is na bewering die eienaar van die huis waar die eerste verdagte gevind is en het homself aan die polisie oorgegee.” Mogale sê die huisbraak het Vrydagaand plaasgevind terwyl Molapo en haar man ŉ Vrouedag-geleentheid bygewoon het. Sy sê die diewe het die huis deur ŉ stukkende skuifdeur binnegekom. Die diewe het onder meer 10 SAMA-beeldjies, skootrekenaars, iPod’s en kontant gesteel. Die polisie het van die gesteelde goedere teruggekry. Die mans sal na verwagting Maandag in die Randburg-landdroshof verskyn.
gud om te weet daar word nie net by ons ingebreek nie.
Ja nee kyk net hoe gou word hulle vasgetrek omdat hulle by die ennie ingebreek het
‘n Week gelede is by ‘n plaasboer naby ons se huis ingebreek. Die skuldige (een van sy werkers) is op heterdaad betrap en het toe hy gekonfronteer word weg gehardloop en in ‘n bloekombos verdwyn. Na amper 2 ure het ons ‘bevoegde” polisie opgedaag en nadat hulle gehoor het wat gesteel is (onthou hy is betrap terwyl hy besig was) het hulle besluit om nie ‘n diefstal saak te open nie en ook om nie eers te probeer soek nie.